Okresná prokuratúra Dunajská Streda 
Nám. sv. Štefana 1, 929 21 Dunajská Streda 1 	

Sp. zn. : 2 Pv 263/12/2201	Dunajská Streda, 30.9.2013
EEČ : 2-16-171-2013

U Z N E S E N I E

Trestná vec:	obvinená XXXXX  
Prečin:	Krádež podľa § 212 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Dunajská Streda
Podľa § 220 odsek 1 Trestného poriadku schvaľujem zmier uzavretý medzi: 
obvinenou:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
a
poškodeným:
1.	XXXXX
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 320,00 € 
b.	Peňažná suma určená na všeobecne prospešné účely: 100,00 € 
c.	Suma odovzdaná štátu na peňažnú pomoc obetiam trestnej činnosti: 50,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvinenej
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
realizované policajtom Obv.odd. PZ XXXXX pod spisovou značkou XXXXX

dňa 09. februára 2012 v čase okolo 08.00 hod. v meste XXXXX na ulici Hlavnej č. 58A, v klinike SAGAX na prvom poschodí v ordinácií XXXXX bez použitia násilia odcudzila finančnú hotovosť vo výške 320,- € a to takým spôsobom, že z vrecka bundy, ktorá bola zavesená v miestnosti na prezliekanie v dvojkrídlovej drevenej skrini, vybrala peňaženku, z ktorej odcudzila uvedenú sumu, čím poškodenému XXXXX spôsobila škodu vo výške 320,- €.

Odôvodnenie: 
Uznesením policajta Obvodného oddelenia Policajného zboru v Dunajskej Strede ČVS: XXXXX zo dňa 03.09.2012 bolo XXXXX vznesené obvinenie za prečin krádeže podľa § 212 ods. 1 Tr. zák. na tom skutkovom základe, ako je to uvedené  vo výrokovej časti tohto uznesenia.

	Preskúmaním príslušného spisového materiálu som zistil, že v predmetnej veci sa koná o prečin, za ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 ods. 1 Tr. por., t.j. 5 rokov.

Obvinená a poškodený uzavreli dňa 18. apríla 2013 na Okresnom súde XXXXX pred mediačným a probačným úradníkom dohodu o zmieri, v rámci ktorej poškodený vyhlásil, že jeho nároky na náhradu škody v predmetnej veci sú plne uspokojené.
 
Obvinená slobodne a vážne, zrozumiteľne a určito vyhlásila, že spáchala skutok, za ktorý je stíhaná, pričom poškodený dňa 18.04.2013 vyhlásil, že náhradu škody nežiada.
 
Dňa 18. júna 2013 obvinená zložila na účet Krajskej prokuratúry v Trnave peňažnú sumu na všeobecne prospešné účely vo výške 100,- €, z ktorej sumy bolo 50% podľa dohody o zmieri určených pre občianske združenie Školáčik pri Základnej škole, Malá č. 231, Vydrany, ktorá túto sumu prijala a 50 % štátu na peňažnú pomoc obetiam trestnej činnosti. Táto suma je primeraná závažnosti spáchaného trestného činu.

Poučenie: 
Proti tomuto uzneseniu sťažnosť nie je prípustná.

JUDr. Viktor Kubala
prokurátor